**GEOGRAFIJA, 7. razred, 2. teden** (23. 3. – 27. 3. 2020)

1. **šolska ura: PONAVLJANJE IN UTRJEVANJE**
* Jupi, pa smo prišli do konca obravnave Zahodne Evrope! Zdaj je vaše znanje seveda treba malo **preveriti in utrditi**. Na naslednji strani vas čaka nekaj **vprašanj**. Najprej skušajte nanje odgovoriti ustno, brez da bi gledali v zvezek ali učbenik. S tem boste preverili, koliko znanja je ostalo v vaši glavah zgolj s poslušanjem, branjem in zapisovanjem. Nato na vprašanja odgovorite pisno – **odgovore zapišite v zvezek**. Pomagate si lahko z **zvezkom** in **učbenikom**, ne pozabite tudi na **atlas**.
* Preverite, če imate v **delovnem zvezku** rešene vse naloge v zvezi z Zahodno Evropo.
* **Dodatno znanje, zabava**:
	+ Obravnavali smo že veliko evropskih držav, njihovo lego in njihova glavna mesta. (Naslednjo šolsko uro boste spoznali še tiste v Severni Evropi). Dobro bi bilo, da ne pozabite vseh. Na **spletu** je na voljo ogromno **kvizov**, s katerimi lahko na zabaven način preverite ali vzdržujete svoje znanje, npr:
		- <https://kveez.com/si/glavna-mesta-evrope/#startq>
		- <https://online.seterra.com/sl/>
		- <https://uciteljska.net/kvizi/HotPot/Zemljepis/EvropskaMesta.htm>

in številni drugi. Lahko poskusite narediti tudi svoj kviz!

1. **šolska ura: LEGA IN DRŽAVE SEVERNE EVROPE**
* V **učbeniku** na str. **79** si **oglejte države v Severni Evropi**. Njihovo **lego** si lahko ogledate na naslednji strani ali v **atlasu**. **Ustno odgovorite** na nekaj vprašanj:
	+ Katere so prve tri države glede na površino?
	+ Katera je najmanjša država?
	+ Kaj pa prve tri države glede na število prebivalcev?
	+ Katera država ima najmanj prebivalcev?
	+ Primerjaj velikost in število prebivalcev vseh držav s Slovenijo (približno 20.000 km2, približno 2 milijona prebivalcev)
* V **učbeniku** na **str. 80** **preberite besedilo o državah Severne Evrope**. Spoznajte, katere so **nordijske** in katere **pribaltske države** ter kakšna je razlika med njimi.
* Iz **zadnjega dela delovnega zvezka** izrežite **nemo politično karto Severne Evrope** (bele barve, na njej je Skandinavski polotok). **Nalepite** jo v zvezek in na njej **ustrezno označite vse države Severne Evrope**. **Zapišite** jih v zvezek (ločeno nordijske in pribaltske), zraven pa seveda tudi njihova **glavna mesta** (najdete jih v učbeniku na str. 80). **Zapis najdete tudi na zadnji strani tega dokumenta.**
* V **učbeniku** na **str. 80-81** preberite še zapis o **legi in splošnih značilnostih Severne Evrope**. (do površja) Ne pozabite na **zanimiv odlomek o lego kockah**!
* **Zapišite povzetek snovi v zvezek.** (najdete ga na zadnji strani tega dokumenta)
* **Ponavljanje in utrjevanje**:
	+ V **delovnem zvezku** na **str. 23-24** rešite **vaji 33** in **34**.
* **Dodatno znanje, zabava**:
	+ Doma imate gotovo kakšne **lego kocke**. Poigrajte se z njimi, zgradite kakšno zanimivo skulpturo, zraven pa imejte v mislih, da prihajajo z Danske. ☺

Vse učence 7. razreda lepo prosim, da mi do **četrtka, 26. 3. 2020**, na elektronski naslov nejka.omahen@osferdavesela.si preko svojega ali elektronskega naslova svojih staršev napišete nekaj besed o tem, kako napredujete z delom pri geografiji in DKE, ali je delo prezahtevno, česa bi si še želeli … Hvala!

1. šolska ura: vprašanja za ponavljanje in utrjevanje Zahodne Evrope

**ZAHODNA EVROPA – ponavljanje in utrjevanje (U, str. 57-77, atlas)**

1. V **atlasu** odpri zemljevid Evrope (ali Zahodne Evrope) ter na njem pokaži: Severno morje, Biskajski zaliv, Penini, reka Loara, Centralni masiv, Ardeni, reka Temza, Škotsko višavje, Dovrska vrata, Vogezi, reka Loara, Pariška kotlina, Frizija, reka Sena, Flandrija, reka Garona, Evropredor, Normandija.
2. Katere države uvrščamo med zahodnoevropske države? Pokaži jih na zemljevidu in se spomni njihovih glavnih mest!
3. Kaj pomeni beseda Beneluks?
4. Pojasni razliko med pojmoma Velika Britanija in Anglija!
5. Zakaj je Evropredor zelo pomemben?
6. Pojasni, zakaj je v državi Zambija v Afriki uradni jezik angleščina in zakaj je v državi Slonokoščena obala, prav tako v Afriki, uradni jezik francoščina.
7. Opiši oceansko podnebje. Predstavljaj si, da si na počitnicah na Irskem.
8. Opiši, kako plimovanje vpliva na življenje ljudi v Zahodni Evropi.
9. Prestavljaj si, da si na počitnicah na Irskem, na poti domov pa se ustaviš še na Nizozemskem. Hitro opaziš, da se obale popolnoma razlikujejo. Opiši razlike!
10. Kaj so polderji? Zakaj so se pridobivanja polderjev lotili prav Nizozemci?
11. Zakaj so pri izsuševanju uporabljali mline na veter?
12. Če padeš v depresijo pomeni, da si zelo potrt in slabe volje. Kaj pa pomeni, da padeš v depresijo v geografiji?
13. Naštej reke v Zahodni Evropi, kjer so se ob lijakastih izlivih v morje razvila pomembna pristanišča!
14. Osmi marec je dan žena. Odločiš se, da boš mami kupil/a na tržnici tulipan. Iz katere države uvažajo cvetličarji večino cvetja?
15. Naštej narode, ki živijo v Zahodni Evropi. Kdo so Kelti?
16. Zakaj so na otoku Irska trenja med katoličani in protestanti?
17. šolska ura: zapis v zvezek

**SEVERNA EVROPA** (velik naslov celega sklopa)

**Lega in države Severne Evrope**

**Nordijske/skandinavske države:**

* Norveška (Oslo)
* Švedska (Stockholm)
* Finska (Helsinki)
* Danska (Kobenhavn, tudi Kobenhaven)
* Islandija (Reykjavik)

**Pribaltske države:**

* Litva (Vilnius, tudi Vilna)
* Latvija (Riga)
* Estonija (Tallinn, tudi Talin)

Zraven napisanih držav nalepi nemo karto iz delovnega zvezka.

**Lega Severne Evrope:**

Sega od približno 53° severne geografske širine do približno 73° severne geografske širine – najbolj severna točka Evrope je Nordkapp (Severni rt) na Norveškem. Severno Evropo prečka tudi **severni tečajnik**.

**Družbene značilnosti nordijskih držav:**

* drugačen zgodovinski in kulturni razvoj (odmaknjenost)
* zelo visok življenjski standard, izredno dobre socialne razmere
* so gospodarsko zelo razvite
* skrbijo za zdravo in čisto okolje

**Družbene značilnosti pribaltskih držav:**

* dolgo so bile gospodarsko in kulturno najbolj razvit del Sovjetske zveze
* zaradi vpliva socializma precej zaostajajo za razvojem nordijskih držav
* z vključitvijo v EU se je njihov razvoj začel močno pospeševati